Almindelig borgerlig Straffelov

Almindelig borgerlig Straffelov (Straffeloven)Odelstingets vedtak 16. desember 1997, Besl. O. nr. 17 (1997–98) var en norsk lov som inneholdt de mest sentrale bestemmelsene om straff. Den ble sanksjonert 22. mai 1902, trådte i kraft 1. januar 1905Lov 28. november 1903 om forandring i lov af 22de mai 1902 om den almindelige borgerlige straffelovs ikrafttræden. (Besl. O. nr. 10 (1903/1904)) og gjaldt frem til straffeloven av 2005 trådte i kraft 1. oktober 2015.Justis- og beredskapsdepartementet (01.10.2015): Ny straffelov på plass i dag

Straffeloven av 1902 besto av tre deler. Første del omhandlet generelle bestemmelser som var felles for alle lovbrudd, andre del forbrytelser, tredje del forseelser. Med mindre annet var sagt, gjaldt de alminnelige bestemmelsene også for alle straffebestemmelser i andre lover. Den ble satt i kraft av en egen ikrafttredelseslov.Lov om den almindelige borgerlige Straffelovs Ikrafttræden av 22. mai 1902 nr. 11 Loven ble endret en rekke ganger. Mange av endringene ble utredet av et sakkyndig utvalg, Straffelovrådet, før 1949 kalt Straffelovkomitéen.

1902-loven var i stor grad verket til professor og riksadvokat Bernhard Getz som ledet straffelovkommisjonen av 1895. Lovens forløper var kriminalloven av 1842 og før dette fantes strafferettslig lovverk i Christian Vs Norske Lov fra 1687.

 Referanser 

 Eksterne lenker 
 Straffeloven 1902 – Lovdatas hjemmeside med lovteksten.

Kategori:Straffelover
Kategori:Tidligere norske lover
Kategori:Norske lover av 1902
Kategori:Rettsvitenskap i 1905
Kategori:Rettsvitenskap i 2015
Kategori:Opphør i 2015
Kategori:1905 i Norge
Kategori:2015 i Norge